अंडर-17 हॉकी में अम्बाला ने पानीपत को दी मात
भास्कर न्यूज | अम्बाला सिटी
हरियाणाराज्यस्तरीय विद्यालय क्रीड़ा प्रतियोगिता के तहत सोमवार को फुटबॉल, बेडमिंटन और हॉकी के रोमांचक मुकाबले हुए। राज्यस्तरीय प्रतियोगिता में प्रदेश के सभी जिलों की टीमों ने भाग लिया। खिलाड़ियों ने तीनों गेम्स में अपनी प्रतिभा का प्रदर्शन करते हुए दर्शकों को आश्चर्यचकित कर दिया। अंडर-17 हॉकी में अम्बाला ने पानीपत को 9-1 से हराकर मुकाबले में एक तरफ जीत हासिल की। इसी तरह सोनीपत ने फरीदाबाद को 8-1 से मात दी। वहीं, फुटबॉल प्रतियोगिता में गुरुग्राम ने राई को 2-0, फतेहाबाद ने झज्जर को 1-0 और हिसार ने भिवानी को 1-0 से हराकर मुकाबला जीता। इसके अलावा बैडमिंटन के मुकाबले भी करवाए गए।
सहायक शिक्षा अधिकारी खेल राजेंद्र सिंह जिंदू ने बताया कि प्रतियोगिता 9 से 11 अक्टूबर तक चलेगी जिसमें खिलाड़ियों के लिए ठहराव भी किया गया है। टूर्नांमेंट के पहले दिन मुख्यातिथि के तौर पर फुटबॉल एसोसिएशन हरियाणा सेक्रेटरी ललित चौधरी, जिला शिक्षा अधिकारी उमा शर्मा, डीएसओ अम्बाला अरुणकांत ने शिरकत की। फुटबॉल मुकाबले कैंट बीडी स्कूल ग्राउंड, बेडमिंटन राजीव गांधी स्टेडियम अम्बाला सिटी और पुलिस लाइन ग्राउंड में हॉकी मुकाबले करवाए गए।
बेडमिंटन में खिलाड़ियों ने दिखाया जलवा
बेडमिंटनमें भी खिलाड़ियों ने दमखम दिखाया। पहले दिन हुए मुकाबलों में अंडर-19 गर्ल्स बेडमिंटन में करनाल ने फतेहाबाद को 2-0, झज्जर ने महेंद्रगढ़ को 2-0, कैथल ने रेवाड़ी को 2-0, रोहतक ने जींद को 2-0, हिसार ने अम्बाला को 2-0, करनाल ने पानीपत को 2-0, झज्जर ने सिरसा को 2-0, कुरुक्षेत्र ने फतेहाबाद को 2-0, सोनीपत ने कैथल कोे 2-0 से हराया। इसी तरह बेडमिंटन अंडर-19 ब्वॉयज में फतेहाबाद ने अम्बाला को 2-0, रेवाड़ी ने पंचकूला, भिवानी ने जींद, फतेहाबाद ने यमुनानगर, सिरसा ने रोहतक को 2-0 से मात दी। वहीं, फतेहाबाद ने कैथल को 2-1, करनाल ने रेवाड़ी को 2-0, भिवानी ने झज्जर को 2-1, गुरुग्राम ने पानीपत को 2-0, फतेहाबाद ने कुरुक्षेत्र को 2-0, सोनीपत ने हिसार को 2-0 से हराकर मुकाबला जीता। मंगलवार को भी टूर्नांमेंट के मुकाबले करवाए जाएंगे।
हरियाणा राज्यस्तरीय विद्यालय क्रीड़ा के दौरान मौजूद मुख्यातिथि अन्य।
हरियाणा राज्यस्तरीय विद्यालय क्रीड़ा में खिलाड़ियों से परिचय करते हुए मुख्यातिथि।
awa_Deva mai_Deva awa_Deva awa_Deva awa_Deva awa_Deva awa_Deva awa_Deva